Listă De Verificare Lucru De Acasă

Fără îndoială, lucrul de acasă nu li se potrivește tuturor. Deși renunțarea la naveta zilnică și lucrul în pijamale sună extrem de atrăgător, este important să vă gândiți cu seriozitate dacă faptul de a lucra de acasă este într-adevăr pentru dvs.

Aflați dacă vi se potrivește

☐	Aveți suficientă motivație interioară și sunteți disciplinat? Puteți lucra fără a avea nevoie ca alte persoane să vă motiveze?

☐	Aveți încredere că puteți lucra eficient fără a fi supravegheați?

☐	Vă veți simți bine fiind mult timp singur?

☐	Aveți nevoie de interacțiune față-n-față sau vă este suficientă comunicarea prin e-mail, telefon sau conferință video?

☐	Este locuința dvs. suficient de mare? Există o zonă pe care o puteți utiliza ca spațiu pentru birou?

☐	Vor ține celelalte persoane din casă cont de faptul că nu trebuie să fiți întrerupt?

Spațiu de lucru și elemente esențiale

☐	Pregătiți o zonă din locuință care este separată de restul activităților dvs.

☐	Alegeți un spațiu de lucru cu multă lumină naturală.

☐	Utilizați o linie de telefon sau un telefon celular doar pentru apeluri în interes de serviciu.

☐	Asigurați-vă că aveți acces fiabil, de mare viteză la internet.

☐	Creați un spațiu de lucru de calitate cu birou, scaun ergonomic, iluminat, imprimantă, copiator și spațiu de stocare.

☐	Achiziționați un computer desktop sau un laptop de calitate.

☐	Instalați Microsoft Office 365, precum și orice alt software necesar pentru munca dvs.

☐	Faceți un stoc de obiecte de papetărie. Configurați un cont la magazinul local, dacă este necesar, pentru a vă asigura că acestea nu vă lipsesc niciodată.

Faceți afacerea să meargă

☐	Structurați-vă ziua. Stabiliți un program de lucru obișnuit și respectați-l.

☐	Informați-vă prietenii și familia că sunteți „la lucru” în timpul orelor de lucru. În multe cazuri, cei apropiați au impresia că dacă sunteți acasă nu este nicio problemă dacă vă sună sau trec pe la dvs. ca să stați de vorbă.

☐	Faceți pauze regulate.

☐	Salvați lucrul în cloud cu OneDrive. Astfel, puteți lua ce ați lucrat cu dvs. dacă aveți nevoie de o schimbare de decor.

☐	Deconectați-vă la sfârșitul zilei. Nu cedați tentației de a vă verifica e-mailul după ce ziua de lucru s-a terminat.